
"AIDO“ PRIEDAS VAIKAMS 


DVI SESUTĖS 


Garsiam Vilniaus mieste, Vilija kur plaukia, 
O toliau dar pušys auga šimtametės, 

Dvi sesutės mažos ten „Varpelio“ laukia; 
Pasakų, eilučių daugel jos ten mato. 


Dvi sesutės mažos: Vyda ir Birutė, 

Vis „Varpelio“ laukia... Laukia, nekantrauja: 
Viena tikis rasti gražią ten eilutę, 

Antra — paskaityti pasakėlę naują. 


Darbščios tai mergaitės, mokytis netingi, 
Tai žiedai tėvynės, tai dvi gražios rožės. 
Aš tikiu -— jos tautai bus tikrai naudingos, 
Gerbs, mylės tėvynę, jos darželių grožį. 


Ar žiemužės vėjai mūsų krašte kaukia, 
Ar žieduos marguose nardosi drugelis, 


Vyda ir Birutė laikraštėlio laukia, 
O tas laikrastėlis — jų gražus „Varpelis“. 


J. Mackevičius. 


Hoo Cc O 


18 V.A/RPELTIS 


Nr 2(37) 


Kryžiuočiai ir prūsai 


Mūsų Išganytojas yra gimęs, 
augęs, žmones mokinęs ir miręs 
žydų žemėje — Palestinoje. Iš 


Palestinos Jo mokslas buvo iš- 
platintas po visus pasaulio kraš- 
tus, visur atsirado krikščionių. Pa- 
lestina krikščionims buvo Šventoji 

emė. Jie gausiai lankė Betliejų, 
kur Kristus gimė, Nazaretą, kur 
Jis ilgiausiai gyveno, Jeruzalę, kur 
Jis kentėjo ir mirė, ir visas kitas 
vietas, kurios šiuo ar kitu būdu 
primindavo Kristų. Kol Palestiną 
valdė krikščionys (žydus netrukus 
po Kristaus mirties romėnai iš ten 
išvijo), šventųjų vietų lankyti nie- 
kas netrukdė. Bet po kelių šimt- 
mečių Palestina pateko į netikin- 
čiųjų — musulmonų — rankas. Jie 
išblaškė ten gyvenančius krikščio- 
nis ir pradėjo varžyti šventųjų 
vietų lankymą kitur gyvenantiems 
krikščionims. Kaip tik žinia apie 
tai pasiekė Vakarų Europą, jos 
gyventojai subruzdo. Gimė drąsi 
mintis: atimti Šventąją Zemę iš 
netikėlių ir ten sukurti krikščionių 
valdomą valstybę. Prasidėjo Kry- 
žiaus karai, kurie užtruko pora 
šimtmečių. Iš pradžios Palestina 
pateko į krikščionių rankas, bet 
vėliau, kada pirmasis užsidegimas 
pranyko, ji vėl atiteko musulmo- 
nams. Kryžiaus karų metu atsira- 
do ir kryžiuočiai. * 

Kartu su kariuomene j Šven 
tąją Zemę plūdo krikščionių bū- 
riai į šventąsias vietas. Maldininkų 
tarpe nemaža buvo neturtingų ir 
vargšų, kuriais reikėjo turtinges- 
niems rūpintis. 1128 m. turtingųjų 
vokiečių būrelis Jeruzalėje įkūrė 
broliją, kuri turėjo tuos vargšus 
globoti. Brolija pradėjo tarpti ir 
išaugo į didelę draugiją. Po kiek 
laiko jai buvo duotos kariškojo 
pobūdžio draugijos teisės su jsa- 
kymu jėga ginti skriaudžiamuo- 


sius maldininkus. Draugijos nariai 
turėjo dėvėti baltus apsiaustus su 
dideliu juodu kryžiumi, — iš čia ir 
jų pavadinimas—kryžiuočiai. 

Kryžiuočiai Palestinoje neilgai 
tebuvo. 1291 metais visa Palestina 
atiteko musulmonams. Kryžiuočiai 
dar anksčiau iš jos pabėgo. Jie 
apsistojo Venecijoje, iš jos Veng- 
rijoje. Bet Venecijoje ir Vengrijoje 
jie išgyveno labai neilgai. 1226 m. 
jie atsikraustė prūsų žemių pasie- 
nin. Nuo to laiko prasidėjo ilgi ir 
kruvini karai su mūsų protėviais. 

Tarp Nemuno ir Vislos žiočių 
senovėje gyveno mūsų giminaičiai 
prūsai. Prūsai gyveno dideliuose 
miškuose, užsiimdavo medžiokle, 
žvejyba, žemės darbu ir prekyba. 
Jie nesudarė vienos valstybės, 
gyveno palaidai, giminėmis. Gimi- 
nes valdė vyresnieji amžiumi žmo- 
nės, kuriuos anuomet vadindavo 
kunigais, arba kunigaikščiais. Prūsai 
buvo karingi ir labai dažnai įsi- 
verždavo į lenkų gyvenamas vie- 
tas. Prūsų užpuldinėjimai, žinia, 
nepatiko lenkams, kurie tuomet 
taip pat buvo išsiskirstę į atskiras 
kunigaikštijas ir nesugebėjo rim- 
čiau pasipriešinti prūsams. Paga- 
liau, vienas mozūrų kunigaikštis 
Konradas pasiūlė kryžiuočiams at- 
sikraustyti į jo žemes ir apsigy- 
venti prūsų pašonėje. Kryžiuočiai 
Konrado pasiūlymą priėmė, darai 
pasižadėjo ginti lenkų žemes nuo 
prūsų. 

Kryžiuočiai pradėjo kovą su 
prūsais. Kovojo jie šitaip: didesnis 
kryžiuočių būrys įsiverždavo į prū- 
sų žemę ir ją užimdavo; užimtoje 
vietoje prūsai buvo išžudomi, jų 
sodybos sudeginamos ir toje vie- 
toje statomos mūro pilys; išžudytų 
prūsų vieton buvo atgabenami iš 
Vokietijos gilumos vokiečiai ir ap- 
gyvendinami tuščiose vietose. Įsi- 

stiprinę šioje vietoje po kiek laiko 
kryžiuočiai siekdavo toliau: vėl 
užimdavo naują žemės plotą, gy- 
ventojus išžudydavo, pristatydavo 
pilių ir atsigabendavo iš Vokieti- 
jos savų žmonių. Taip jie iš lėto 
užkariavo visas prūsų žemes ir 
jose pristatė stiprių pilių: Malbur- 
gą, Karaliaučių ir daug mažesnių. 
Po 50—60 metų jie pasiekė Ne- 
muno žiotis ir čia pasistatė Klai- 
pėdos pilį. 

Prūsai atkakliai gynėsi, ne kar- 
tą buvo sukilę, bet visos jų pa- 
stangos nueidavusios niekais. Kry- 
žiuočiai juos numalšindavę, suim- 
tuosius be pasigailejimo nužudyda- 
vę, kiti turėję bėgti toliau į rytus. 
Prūsai turėjo jiems užleisti savo 
žemes, ir patys žuvo. 

Kryžiuočiai buvo baisi jėga. | 
jų eiles stodavę daugybė karžygių 
iš Vakarų Europos, daugiausia vo- 
kiečių. Kryžiuočiai skelbdavę, kad 
jie tarp prūsų platina Kristaus 


V A-R-P-E CES. ; 19 


mokslą ir visų tikinčiųjų prašydavę 
ateiti jiems talkon. O tuomet krikš- 
čionys buvo įsitikinę, kad jie pa- 
darysią Dievui meilų darbą, jei 
eisią su kryžiuočiais krikštyti stab- 
meldžių. Ir daug atsirasdavę tokių 
pasišventėlių, kurie suplūsdavę pas 
kryžiuočius ir su jais kartu eidavę 
ugnimi ir kardu versti stabmeldžių 
į tikrąjį tikėjimą. Jiems nė į galvą 
neateidavusi mintis, kad jie tar- 
nauja vien žemiškiems gudriųjų 
kryžiuočių tikslams ir vokiečių 
tautos reikalams. 


Prūsų žemėje susidūrė dvi jė- - 
„gos: kryžiuočių ir prūsų. Kryžiuo- . 


čiai buvo suburti į vieningą ir 
drausmingą broliją, kurios prieša- 
kyje stovėjo vienas vadas ir jo 
visi aklai klausydavo. Prūsai stojo 
kovon palaidi, atskiromis giminė- 
mis, be vieno vado. Ta kova pasi- 
baigė kryžiuočių laimėjimu, nes jų 
pusėje buvo vienybė, drausmė ir 
susiklausimas. 


Mačiau ir girdėjau 


Girdėjau, kaip tvoros pyškėjo, 

Kaip siuto už lango pūga, 

Kaip vakarą saulė už miško 

Pasviro sustingus, rausva. 
Mačiau, kaip mažieji paukšteliai 
Sulindo nakvot į žabus. 
Mačiau, aš ten rytą nuėjęs, 
Kiek daugel jų rado kapus. 

Girdėjau, kaip čirškė paukšteliai, 

Kaip prašė vaikelių mažų 

Padėt jiems kovoti per žiemą 

Su šalčiais, žiauriuoju badu. 
Mačiau, kaip vaikučiai pririnko 
Nuo stalo gardžių trupinių, 
Kaip bėrė už durų paukšteliams, 


Kad badas nevargintu jų. J. 


Šlėvė. 

Paukštelių eglutė 


„— Ar žinote, berniukai, kur 
mūsų eglutė? — paklausė Petrukas. 
— Zinome, patvoryje. 
— Gaila,—liūdnai tarė Petrukas. 
— Kodėl? 
„Bet Petrukas nieko neatsakė. 
Užsimąstė. 
— Zinote, ką aš sumaniau pa- 
daryti?— atsiliepė Petrukas po va- 


->landėlės. 


— Et, tau visuomet kažkokių 
šposų galva pilna,— pamojo ranka 
Onytė. 

— Ot, ne. Šiuokart rimtai gal- 
- voju. 

— Na, na! 

— Padarykime iš tos išmestos 
eglutės paukšteliams eglutę. 

— Tai kokiu būdu? 

— Kokiu būdu... labai paprastai: 
aš turiu pririnkęs trupinių, sèkle- 
lių, tu surinksi virtuvėje kiek lie- 
kanų, tik  paprašyk mamytės. 
O mes su Vytuku einame tuoj 
eglute pastatyti. 

Nubėgo. Atkasė sniegą, pastatė 
eglute. Iš vienos pusės pririšo prie 
tvoros, iš kitos prie vartų, kad vė- 
jas neparblokštų. 


Jiems besitriūsiant, 


trupinių, kruopelių, gabaliukų mė- 
sos, lašinių, pyrago, aguonų, grū- 
dų, net kaulelių. 

Mėsos, lašinių gabaliukus ir 
-kaulelius pririšo prie šakučių, grū- 
delius pabėrė ant lentelės apa- 
čioje... 2 

— Palaukit! — sušuko kažką 
prisiminęs Vytukas, ir nukūrė na- 
mo. Po valandėlės atsinešė dvi dė- 
žutes: savo paties padarytą namelį. 

— Zemėn pilti nepatogu; vėjas 


atbėgo ir _ 
Onytė pilnu krepšeliu nešina — 


užpustys, ir žvirbliukai grūdelių 
neberas. Geriau į dėžutes... 

Netrukus eglaitė buvo aprengta. 
Atrodė labai gražiai. Joje kabojo 
dėžutės, maišeliai, kauleliai, pa- 
puošti mėsos gabalėliai. Tik žva- 
kučių trūko. Viršūnėje dargi baltą 
augalėlį buvo prikabinę. 

Vaikai, nubėgę pirkion ir nosis 
prie stiklų prispaudę, stebėjo, ku- 
ris paukštelis pirmas atlėks. 

Pasirodė, kad drąsiausias kar- 
žygis buvo žvirblis. 

Atlėkė, žiūri — kas čia? Grū- 
dai? Trupiniai? Lašiniai?! Cinkt 
snapu... 

— Tai lašinių gardumas!— ap- 
sidžiaugė. — Ei, brolyčiai, eikše- 


kit! — ėmė šaukti. — Čir-čir, eik- 
~ šėkit! 

Netrukus prilėkė pilna eglutė 
žvirblių. 


— Cir-čir, ar tu nežinai, kas 


tą eglutę mums paruošė?—klausė | 


vienas naujai atskridęs žvirblis. 

— Cir-čir, nežinau, brolyt. Tur 
būt, ji pati tokia užaugo, — atsakė 
antrasis žvirblis. A 

— Eik tu, kvaileli! Cir čir, tai 
vaikeliai mums ją paruošė. 

— Iš kur tu žinai, čirrr? 

— Aš pats mačiau, čirr, pa- 
šiūrėje tupėdamas, čirr! Pasitrauk 
nuo lašinių! Man daugiausia jų 
reikia prileisti. 

— Ne tau, bet man! Čirr! 

— Man! man! Čirr, čirr! 

Ir ėmė žvirbliukai peštis. Tuo 
tarpu atlėkė kitas žvirblis ir nusi- 
nešė lašinius, o vaikai juokais ne- 
galėjo tverti, pro langus bežiū- 
rėdami, 

Dagilis. 

Zvėrių karalius. 


Baltas rytas 


Užu lango rytas švinta. 
Girioj snaudžia vėjas šaltas. 


Tyliai, tyliai snaigės krinta — 


Kaip pūkeliai lengvos, baltos. 


Baltas miškas, baltas laukas, 
„Po langais balti medeliai. 
O erdvėj tik skraido, plauko, 
Lyg maži balti drugeliai. 


Svyra baltos gluosnių šakos, 
Dunkso pievų baltas plotas. 
Į mokyklą visas takas 
Baltu kilimu išklotas. - 


2 


é 


1 


Strykt iš lovos, žvilgt pro langą— 


Baltas stogas, baltas kiemas! 
Oi, vaikučiai mano brangūs, 
Pasitikti bėkim žiemą! 


Nuo palangės, lig vartelių 
Baltos gniūžtės sparčiai ritas. 


Kol pradės skaudėt piršteliai — 


Bus senukas sulipdytas. 


Aukštas, storas, stovi drūčiai, 
Įsikandęs pado galą, 
Ei, skubėkime, vaikučiai — 
Pusrytėliai jau ant stalo! 


Traukia žvilgsnį lango stiklas, 
Erdvas balto sniego plotas 
Ir takelis į mokyklą,- 


Baltu kilimu išklotas. 


51010; 


V. Vabalas. 


2 VARPELIS Nr 2 (37) 
Beždžionė 
Buvo beždžionė. Žmonės spaudė, — ir pieštukas nulū- 
ją laikė žvėryne ir kitiems žo. Uždrožę vėl padavė piešti. 


rodė. Ir daug žmonių ateida- 
vo jos pažiūrėti. Ji buvo jauki, 
gera, pažindavo tuos, kurie 
dažniau ją aplankydavo. 
Kartą vienas ponas nusi- 
‘mové pirštines ir padėjo ant 
stalo.  Beždžionė nutvėrė jas 
ir tuojau norėjo užsimauti ant 
savo rankų. Supainiojo piršti- 


nes: kairės rankos pirštinę 
movė ant dešinės rankos, de- 
šinės rankos pirštinę — ant 


kairės. Kai parodė jai jos pa- 
klydimą, ji tuojau suprato ir 
išmoko puikiausiai užsimauti 
pirštines. 

Kitą kartą užėjo žvėrynan 
dailininkas-paišytojas. Jis, atsi- 
stojęs prieš beždžionę, ją nu- 
piešė. Kai jai parodė jos at- 
vaizdą, panūdo ir ji paišyti. 
Davė jai pieštuką, popieriaus 
ir pasodino už stalo. Kaip ji 
nudžiugo, bet tuojau ir nu- 
liūdo! Mat, per smarkiai pa- 


Dabar beždžionė ne taip spau- 
dė ir pradėjo juo vedžioti po 
popieriaus lakštą. Tik ne ilgai 
ji darbavosi. Matė ji, kaip pai- 
šytojas pridėdavo pieštuką prie 
lūpų, -- ir ji taip ėmė daryti. 
Bet kiekvieną kartą ikišusi 
nukąsdavo galą. Pieštukas iš- 
sibaigė, ir ji metė paišytojo 
darbą. 

Žvėryno sargo žmona siu- 
vo. Beždžionė taip pat pamė- 
gino siūti. Susibadė pirštus, — 
ir metė. 

Turėjo ji du draugu: kati- 
ną ir šunį. Jei jiedu susipyk- 
davo ir susipešdavo, beždžionė 
skirdavo juos ir bausdavo: 
tampydavo už ausų. Atsigu- 
lusi guldydavo prie vieno šono 
šunį, prie antro-—-katiną. 

Ta beždžionė buvo 
pansių veislės. 


šim- 


Vytautas R. 


Baisiai šalta 


Vakar sniego daug prisnigo. 
Kaip gražu, švaru, kaip balta! 
Rodos, džiaugtis vien reikėtų. 
Bet kodėl taip baisiai šalta? 
Žiūri, dairosi artojas: 
„Miltų šiemet daug primalta. 
Bus ir duonos ir pyrago. 
Bet kodėl taip baisiai šalta?“ 


Vaikšto kalvis ir galvoja: 

„Žagrių daug yra nukalta. 

Kur einu, visur man gera. 

Bet kodėl taip baisiai šalta?“ 
O pakluonėj, tarp vaikučių, 
Ten, kur sniego tiek privelta, 
Vaipos baltas sniego senis — 
Ak, ir jam, tur būti, šalta!.. 

L. Žitkevičius 

AŠ IR MARGIS 


Atsimenu gerai, kai mažas 
buvau. Tada, rodos, ir saulė 
aiškiau švietė, ir dienos buvo 
šviesesnės, linksmesnės. 

O kaip buvo malonu ir 
smagu vasarą žaisti per die- 
nas lauke, lakstyti po pievas, 
skinti gražias gėles ir gaudyti 
marguosius drugius! 

Aš dažnai žaisdavau su 
Margiu. Margis buvo toks di- 
delis, gražus ir nepiktas šuo. 
Jis. visuomet manęs klausyda- 
vo. Kai paliepdavau jam pa- 
duoti man koją, jis drebėda- 
mas atsistodavo ant paskuti- 
nių ir ištiesdavo man pryšakinę 
koją. Margis buvo prie manęs 
pripratęs ir mane mylėjo. 

Kai rytą išeidavau į lauką 
ir jis mane pamatydavo, tai, 
nieko nelaukdamas, atbėgda- 
vo. Jis šokinėdavo iš džiaugs- 
mo aplink mane. Aš jį tik 
Ppaglostydavau. 

Kai man atsibosdavo su 
Margiu žaisti, tada pavaryda- 
vau ji šalin. Nepatenkintas 
Margis nuleisdavo uodegą ir, 
kaip koks kaltininkas, nubėg- 
davo į savo būdą. Iškišęs galvą 
pro būdos skylę, jis vis | mane 
dar žiūrėdavo. Ir neateidavo 
pas mane ligi pašaukdavau. 

Taip aš su Margiu ilgai 
žaizdavau ir dūkdavau. 

Vieną dieną Margis buvo 
nuliūdęs. Aš pats nežinojau 


dėl ko. Pašaukiau jį pas save. 
Jis pažiūrėjo į mane, pajudino 
kelis kartus uodegą ir atžinąs- 
niavo labai lėtai. 

Aš tada buvau labai links- 
mas. Norėjau su Margiu žaisti. 
Bet mano Margis buvo liūd- 
nas. Aš šaukiau ji balsu, plo- 
jau rankomis ir norėjau, kad 
jis taip pat būtų linksmas. Bet 
Margis į mane tik pažiūrėjo 
ir nesijudino nė iš vietos. 

Aš supratau, kad margis ne- 
nori manęs klausyti. Supykau, 
pagriebiau nuo žemės akmeni 
ir sviedžiau į Margi. Tik išgir- 
dau, kaip vargšas Margis sučy- _ 
pė iršlubuodamas nubėgo i bū- 
dą. Stoviu ir žiūriu, ką jis dau- 
giau darys. Tik pamačiau, kad 
Margis laižo savo koją. Prieinu 
prie jo būdelės arčiau ir nu- 
stembu:iš Margio kojos sunkėsi 
kraujas. Man pasidarė labai ne- 
jauku. Aš jau nebepykau ant 
Margio, bet jogailėjausi. O Mar- 
gis savo gailingomis akimis pa- 
žvelgė į mane, pajudino uodega. 
Aš nežinojau,ką daryti. Taip gai- 
la pasidarė man Margio. Staiga 
pripuoliau prie jo, apkabinau 
kaklą ir glosčiau ilgai ilgai. 

— Margeli, dovanok man, 
aš daugiau taip nebedarysiu, — 
pratariau aš. 

O Margis tik pajudino 
uodegą ir palaižė mano ranką. 

Alf. Lešinskas. 

Vėl vasara grįžo... 


Lyja. Ore šlapia ir šalta. Pir- 
kioje liūdna. 
O čia dar ir Jonelis susirgo. 


Persišaldė bebėgiodamas. Dabar 
. guli, kosti, karščiuoja. 

Gali lovelėje ir pyksta ant ru- 
dens darganų. Aimanuoja prisimin- 
damas vasaros grožybes. Vasarą 
Jonelis buvo nuvažiuvęs pas te- 
tutę vasaroti. Tai buvo puiku! 


— Kad nors valandėlei grįžtų 
vasarėlė, — gailisi Jonelis, — tai 
nė kiek neliūdėčiau, a-a-a... 

Tuo tarpu žiūri — nušvito visi 
laukai, saulutė pasirodė. Šū-šū, 
sušlamėjo. Ziūri Jonelis —puikiau- 
„sias miškelis, eglaitės, berželiai 
linguoja, šypsosi. 

— Atėjome tave atlankyti, mes 
esame gražūs, sveiki, nes nei vie- 
nos šakelės, nei viršūnelės mums 


nenolaužei — sako berželiai, kle- 


veliai. 

— Ir mes, — atsiliepė plonu 
balselių gėlytės, — čia susirinkome 
pas Jonelį, mes džiaugiamės, kad 
teko tave aplankyti. Norime pa- 
dėkoti, kad mūsų be reikalo ne- 
skabei ir nenaikinai. 

Šur -šur, suspurdėjo  berže- 
lyje ruda voveraitė. Šoko ant Jo- 


nelio lovos, atsitūpė jam ant pe- 
ties ir ėmė skujelę graužti. 

— Sveikas, Joneli! Ar pameni, 
kaip vasarą žaidėme ir bėgiojome 
miškelyje. 

Man buvo su tavimi linksma, 
tu manes negąsdinai, iš mėtyklės 
akmenimis neleidai, cik, cik! 
 — Cir-cir, vir-vir, kaip gyveni, 
Joneli? —pasveikino atskridęs vie- 
versėlis.— Ačiū tau, kad tu mano 
lizdelį apgynei nuo Margio... 

Ziūri, žvalgosi  Jonelis ir atsi- 
džiaugti negali. 

— Vasara sugrįžo! Vasara su 
berželiais, su gėlelėmis, su paukš- 
teliais, voverėlėmis. Kaip linksma! 

Kad ėmė Jonelis bėgioti po 
pievelę, po miškelį. Kad ėmė žaisti 
su voveraite, švilpti, šaukti: 

— (U-a, ū-a, voverike! 

Ciū-al! 

U-a, ū-a. 

Tum-da-drai.., a 

— Joneli, Joneli, kas tau? — 
pažadino mamytė Jonelj, — ar 
miegi? ar sapnuoji? 

— İr nemiegu ir nesapnuoju! 
Juk vėl vasara grįžo. 

Mamytė nieko neatsakė, tik 
paglostė Jonelį per galvą. 

„Kietis. 

Žiema 


Visur balta, 
Visur sniegas. 
Mūsų gamta 
Kietai miega. 
Pliki miškai 
Aimanuoja, 
Miškais vėjai, 
Tik ulioja. 


Kad ir šalta, 

Kad ir sniegas — 
Į mokyklą 

Vaikai bėga. 
Niekas kelio 
Jiems netrukdo 


Tas pats vargas 
Valią ugdo. 

Senis besmegenis 


Seni, seni besmegeni, 
Kur tu vasarą gyveni? 
Ko po mūsų baltą kiemą 
Ponavoji tu tik žiemą? 


Ilgaranki, drūtakoji, 

Ar ten gera Lietuvoje? 

Ko tau pilvas guzikuotas, 
Kam tau rankoj šluotos kotas? 


Akla 


Buvo toks jaunas lietuvis, kurs 
vadinosi Aklainis. Tas vardas jam 
visai tiko, nes nemokėjo nei rašy- 
ti, nei skaityti — buvo aklas jau- 
nuolis. Todėl vargingai gyveno: 
svetimiems bernu tarnavo, sunkiai 
dirbo, prastai valgė, skurdžiai ne- 
šiojo. O širdis buvo pilna noro 
turėti daug pinigų, gražiai pagyventi, 
gardžiai pavalgyti. Bet nieko ge- 
riau Aklainis negalėjo prigyventi, 
nes sugebėjo dirbti tiktai juodą 
darbą ir imti menką atlyginimą. 

Iš pasakų Aklainis žinojo, kad 
yra buvę beraščių žmonių, didelių 
turtuolių, narsių karžygių, net ka- 
ralių. Todėl jis laužė sau galvą, 
kaip prasimušti į gyvenimą, kad 
būtų turtingas žmogus, kad jam 
nieko nebetrūktų. Jis buvo girdė- 
jęs, kad už jūrių marių, tame pa- 
saulio krašte, kur saulė praleidžia 
mūsų naktis, žmonės lengvai prasl- 
kurią, sparčiai praturtėją, karališką 
gyvenimą susidarą. 

Aklainis sunkiai dirbo, dar sun- 
kiau pinigus taupė ir saldžiai sva- 
jojo išvykti į svetimą laimės šalį. 
r jam pasisekė tai padaryti. Taip 
vieną dieną Aklainis tarė savo šei- 
mininkui: „Dėkui tau, dėde, už 


Seni, seni besmegeni, 

Kur padėjai tu smegenę? 
Ko taip puola jurkas burkas, 
Ko nosytė kaip agurkas? 


Kapliadanti, smalaūsi, 
Neilgai tu šičia būsi: 
Vaikai, šokim, šokinėkim 
Ir seneli apvelėkim! 

Vytė Nemunėiis. 


INIS 

duoną, pastogę ir algą — aš dau- 
giau čia nebevargsiu, eisiu kitur 
geresnio gyvenimo ieškoti“. Jis 
paliko gimtąjį kraštą ir išvažiavo 
už jūrių marių, į tą šalį, kur saulė 
mūsų naktis praleidžia: jis išvažia- 
vo į žiemių Ameriką. Aklainis apsi- 
gyveno Čikagos mieste. Tai didelis 
miestas, su gražiais rūmais, su 
puošniais gyventojais. Bet Aklainis 
buvo dar didesnis vargo žmogus: 
jis turėjo dirbti sunkius juodus 
darbus, dirbti ir nesilsėti, vargti ir 
niekam nepasisakyti. Jis grindo 
gatves, saulės kepinamas, skerdė 
gyvulius, skerdyklose prakaito šuti- 
namas, vežė mėšlus uždusdamas. 
Taip Aklainis gyveno ir vargo ke- 
leris metus. 

Bet vieną kartą Aklainis neteko 
darbo ir ilgai jo negalėjo gauti. 
Buvo pavojaus išbaigti nedideles 
savo santaupas ir tapti elgeta. Jis 
labai susirūpino, tik nesu manė, kaip 
iš nelaimės išeiti. Aklainis buvo gir- 


"dėjęs, kad kaimyninėje šalyje Ka- 


nadoje esą aukso laukai, kur aukso 
gabalai voliojasi kaip akmenys 
dirvose. Tiktai reikią nuvykus pri- 
sirinkti tų aukso gabalų —ir turtuo- 
lis visam gyvenimui. O tie laukai 

esą labai platūs, akimis nesuregimi, 
bet niekeno negyvenami ir niekam 
„nepriklausomi, todėl, kas nori, gali 
sau tinkamai manytis tuščiuose 
plotuose. Taip Aklainis ėmęs išva- 
žiavo į Kanadą. Bet aukso nerado 
tuščiuose laukuose. Apie kokį dar- 
'bą nebuvo galima nė galvoti, nes 
nebuvo gyventojų. 

Kartą Aklainis liūdnas plaukė upe 
į Hurono ežerą. Sunkių minčių suvar- 
ginta galva susvyravo, valtis pakrypo, 
ir Aklainis pūkštelėjo į vandenį. Jis 
nuburbuliavo į patį dugną. Vargšas, 
pasiekęs žemę, rankomis stvėrėsi ak- 
menų ir pasispyręs iškilo į paviršių 
su gabalu aukso rūdos rankoje. 
Jis išplaukė į krantą. Aklainiui atsi- 
vėrė akys: jis suprato, kad toliau 
turtų ieškoti nebereikia, nes jis jau 
rado aukso žemę. Kad kraštas bu- 
vo niekeno negyvenamas ir todėl 
niekam nepriklausomas, tai Aklai- 
nis tą žemės plotą prie upės, kur 
buvo išsimaudęs, paskelbė savo že- 
me ir toje žemėje įkūrė aukso ka- 
syklas. Tai buvo geriausios aukso 
kasyklos visoje Kanadoje. 

Aklainio vargai pasibaigė. Jis 
pasidarė turtingas žmogus. Tik vie- 
nas negerumas su juo pasiliko — 
tai nemokėjimas rašyti. Beraštis gi 
negali sąskaitų tvarkyti, pinigų į 
banką padėti ir iš banko išimti, 
nes tokiems reikalams reikia mo- 
kėti nors pasirašyti. Tai Aklainis 

moko tik paširašyti, bet nieko dau- 
giau dėlto, kad visus darbus pada- 
rydavo pasamdyti žmonės. 

Aklainio kasyklos buvo labai 
pelningos. Jo turtai taip didėjo, 
kad įis pasidarė milijonierius. 

Aklainis ėmęs gyventi turtingu 
gyvenimu, vedė gražią žmoną, tik 
ne savo tautos mergaitę, ir apsi- 
gyveno Toronto mieste. Jis ten 
pasistatydino puikius rūmus, aptvė- 
rė juos aukšta tvora ir prie vartų 
pastatė du sargus budėti dieną ir 
naktį. 

Aklainis pasidarė didelis ponas. 
Kas žiemą jis važiuodavo pasilsėti 
į rojišką kraštą - Floridą, kur amži- 
na vasara. 

Aklainis tik sau turtus krovė, 
tik savim vienu rūpinosi. Jis buvo 
lietuvis, bet neturėjo jokių reikalų 
su lietuviais. Jis nebuvo prisidėjęs 
prie jokios lietuvių draugijos. Jis 
neišmanė jokių tautos reikalų, nie- 
kuo nepadėjo nei savo giminėms, 
nei gimtajai žemei. 

Aklainis mirė širdies liga Flori- 
doje praėjusią žiemą, sulaukęs 54 
metų amžiaus. Jo palikti turtai ap- 
skaičiuojami dvidešimt penkiais 
milijonais dolerių. Visi tie turtai 
teko svetimiems žmonėms. 2 

Aklainis nuostabiai prasimušė 
į gyvenimą, bet savo laimėjimais 
niekam laimės nesuteikė. Aklas, ne- 
mokytas iškilo, aklas ir gyvenimą 


turėjo prisiversti išmokti tik vieną pabaigė. 
savo pavardę pasirašyti. Ir jis iš- „Kregždutė“. 
——27 E 


Žiemos vėjas 


Kaukia vėjas, neša sniegą, 
Dieną naktį neužmiega. 
Dieną naktį ten po kiemą 
Vis šokina baltą žiemą. 
Pašokina ir kvatojas, 


Baltom snaigėm ją užklojęs. 


Ad. Keraitis. 


Nr 2(37) 


GĖLĖ ir 


Kartą gyveno karalius, kuris 
turėjo dukrelę, vardu Gėlaitę. Gė- 
laitė buvo labai gera ir nuostabiai 
graži. Visi dvariškiai, ponai ir pras- 
čiokėliai ją labai mylėjo, ir buvo 
linksma ir gera Gėlaitei tarp jų 
gyventi. 

Bet karalius vedė raganą, kuri 
taip pat turėjo dukterį. Jos duktė 
buvo pikta ir biauri, todėl niekas 
los nemylėjo. Nepatiko tai piktajai 


raganai, supyko ragana ir sako 
Gėlaitei: 
— Kad tu paukščiu išlėktumei. 


Gėlaitė pavirto gegute ir išlėkė. 
Karalius ir žmonės greitai pasige- 
do karalaitės, bet niekur jos rasti 
negalėjo. Liūdna visiems pasidarė. 

et labiausiai liūdėjo Gėlaitės jau- 
nikaitis karžygys Silpnutis. 

Kartą Silpnutis išėjo šilan pasi- 
vaikščioti. Beeidamas išgirdo šau- 
kimą. Apsidairęs pamatė medyje 
Eegutę, kuri žmogaus balsu tarė: 

`- — Aš esu tavo Gėlaitė. Mane 
Užkerėjo piktoji pamotė. (Gelbėk 
Mane! 

„— Ką turiu daryti? — paklausė 
Silpnutis. 

— Eik tuo šilu į šiaurės šalį 

dvi dienas ir dvi naktis. Trečią 
leną prieisi gražius raganos rū 
Mus. Tik atsimink, nieko iš raga- 
nos neimk! Už raganos rūmų rasi 
akmeninę olą. Ten pasislėpk ir 
Manęs lauk tris naktis. Pirmąją 
nakti atvažiuosiu dvylika juodų 
arklių ir vešiu tau gražius karžygio 
"ūbus. Antrą naktį atvažiuosiu 
dvylika ugnimi žėrinčių arklių ir 
atvešiu tau aštrų kardą, O trečią 
Naktį atvažiuosiu dvylika baltų 
arklių ir atvešiu tau deimantų žie- 


a. Jei tas tris naktis ištversi ne- - 


Migęs, nuolat budėsi, tai mane iš- 
Vaduosi. 
Silpnutis sutiko. 

GĖLAITĖ 


Po trijų dienų jaunasai karžygis 
iškeliavo jam paskirton vieton. Ejo 
tris dienas, tris naktis, kol priėjo pui- 
kius rūmus. Kelias buvo s.unkus: 
per griovius, per erškėtynus Beei- 
damas visai suplėšė savo rūbus. 
Priėjus jam prie rūmų, pasitiko jį 
ragana su gražiais blizgančiais rū- 
bais ir sako: 

— Karžygiui netinka suplyšu- 
siais rūbais vaikščioti. Se tau nau- 
jus rūbus. 

— Iš tikrųjų, — 
karžygys, — sarmata 
rūbais pasirodyti. 

Ir priėmė rūbus. Apsirengęs bliz- 
gančiais rūbais, nuėjo į olą. Bet 
beeinant paėmė jį toks miegas, kad 
prie olos krito ir užmigo. 

Dvyliktą valandą nakties at- 
važiavo karalaitė  puikioj ka- 
rietoj su dvylika juodų arklių. Bet 
jaunikaitį rado bemiegantį. Tampė, 
draskė, žadino, tačiau prižadinti 
negalėjo. Nuliūdo Gėlaitė ir ėmė 
verkti, o iš jos ašarų pasidarė eže- 
rėlis, kuris užpylė visą olą. 

Anksti rytą Silpnutis pabudęs 
girdi — gegutė kukuoja: 
= — Savo mylimąją paniekinai: 
į blizgučius išmainei... 

Suprato karžygys blogai pada- 
ręs ir puolęs ant kelių prašė dova- 
noti ir prižadėjo daugiau taip ne- 
daryti. 

— Dabar viską padarysiu, kad 
tik tave išvaduočiau. 

— Eik, — sako gegutė, — na- 
mo, nevalgyk, negerk tris dienas, 
tris naktis, trečią dieną ateik prie 
šito ežerėlio, o už ežerėlio rasi 
kitą olą, dar didesnę. Pasislėpk te- 
nai ir lauk manęs tris dienas ir 
tris naktis. Pirmą naktį atvažiuosiu 
dvylika juodų arklių ir atvešiu tau 
valgio ir gražių rūbų, antrą naktį 
avažiosiu dvylika ugnimi žėrinčia 


pamanė sau 
su tokiais 

arklių ir atvešiu tau aštrų kardą, 
o trečią nakti atvažiuosiu dvylika 
baltų arklių ir atvešiu tau deimanto 
žiedą. Jeigu visas tris naktis išbu- 
dėsi, tai mane išvaduosi. 

Po trijų dienų karžygys — jau- 
nikaitis nuėjo paskirton vieton. Ke- 
lias buvo sunkus. Ėjo per griovius, 
per kalvas ir dar labiau išalko. 
Priėjus jam rūmus, ragana išėjo ir 
sako: 

— Prašom pasilsėti, prašom 
vidun užeiti, prašom gardžiai užsi- 
kąsti. 

O rūmuose grojo puiki muzika 
ir šoko grakščios šokėjos. 

Mano jaunikaitis: 

— Užeiti vidun nieko bloga 
nėra: juk nevalygsiu, tik pažiūrėsiu, 
kaip ten šoka. 

Ir įėjo. 

Viduje pasitiko jį tarnai su gar- 
džiausiais valgiais ir gėrimais. Pa- 
„matęs tokius gardžius valgius ir 
ir gėrimus, jaunikaitis neiškentė ne- 
paragavęs. Pamatęs puikias šokė- 
jas, neiškentė truputi nepašokęs. 

Prisivaišinęs, prisišokes atsimi- 
nė, kad reikia eiti karalaitės laukti. 
Greitai nuėjo olon. Bet vos suskubo 
įeiti olon, kai krito ant ant žemės 
apalpęs nuo miego. 


Dvyliktą valandą nakties atva- 
žiavo karalaitė puikiausioj karietoj 
su dvylika juodų arkliu. Bet jauni- 
kaitį rado dar kiečiau bemiegantį, 
raganos valgių prisivalgiusį, raga- 
nos gėrimų prisigėrusį, su raganos 
šokėjomis prisišokusį. 


Dar labiau nuliūdo Gėlaitė, kad 
jos mylimas bernelis taip suniekšėjo: 
ją į valgį išmainė, raganos šokėjo- 
mis susižavėjo. Ir ėmė verkti dar 
labiau, o iš jos ašarų pasidarė dar 
didesnis ežeras, kuris užliejo visą 
olą ir jaunikaitį paskandino. 


Ir vėl Gėlaitė liko gegute, o 
olų ežerai ir šiandien tebėra. Tuos 
ežerus karalaitės — gegutės atmi- 
nimui žmonės pavadino jos var- 
du: vieną — Gėle, kitą — Gėlaite 


Ž. Kukutis. 


SNAIGĖS 


Baltos snaigės, sidabrinės 

Krinta iš aukštai, 

Kalnai, pievos mūs gimtinės 
Puošiasi baltai. 


Vakar buvo mūs kalneliai 
Nuobodūs, pilki, 
"Šiandien stovi kai panelės 
Skaidrūs ir balti. 


O"saulutė kai sušvinta 
Iš po debesų, 

Milijonai žėri, plinta 
Deimantų šviesių. 


Jau vaikeliai viens po kito 
Ima rogeles, 

Važinėjas nuo pat ryto, 
Traukia daineles. 


Eida, snaigės sidabrinės! 
Kriskite dažniau! 

Eida, puoškit mūs gimtinę, 
Mums bus dar linksmiau! 


Dagilis. 

Kai minkštutis, tartum 


Ignas tekinas išrūko ` 

asas 


EGENIS 


pūkas, Ir bernaitis negaišuoja, 
Sniegas apdengė žemelę, Gaišti — tai ne jo silpnybė, 


Bet karštai į darbą stoja — 


Kieman iš niūrios pirkelės. Sniego priverčia daugybę. 


Senį-besmegenį jis, 
Matot, nulipdyt norįs. 


Sniegas minkštas ir lipnus — 
Kaip, mat, Besmeginis bus! 


Ir tikrai po valandėlės 


Visas baltai apsirėdęs. 
Pypkę rūko ir, vaikai, 
I juos šypsosi saldžiai. 


Tuo tarpu čionai atbėgo 
Štai koksai stovėjo „dėdė“: Vyro mūs draugų būrelis. 
Galvą puošė skrybelėlė, Ir apie senelį sniego 


Susidaro tuoj ratelis. 
Sukas, trypčioja vaikai — 
Ridi klegesys, juokai, 


ha 

BIRUTE 


Seniai, labai seniai, gal apie 
tūkstantį metų, Baltijos pajū- 
riu jojo šios šalies garsusis karve- 
dys su savo ministrais. Pajūry 
skalbė žlugtą trys sesers. Kai pa- 
matė jos karvedį su ministrais. jo- 
jant, vyresnioji ir sako: 

— Kad aš ištekėčiau už vado, 
tai dėvėčiau tokius, baltus baltinius 
kaip sniegas. 

Vidutinioji sako: 

— Kad aš ištekėčiau už vado, 
tai jo visus rūbus auksu išsiuvinė- 
čiau. 

O trečioji sako: 

— Kad aš ištekėčiau už vado, 
tai užauginčiau jam sūnelį aukštą 
kaip liepą, stiprų kaip ąžuolą, narsų 
kaip arkangelą. 

Vadas seserų kalbas girdėjo. 
Visų kalbos jam patiko, bet labiau- 
sia jam patiko jauniausiosios kalba. 
Sugrįžo prie sesučių ir sako: 

— Visos jūs geros, bet geriau- 
sia tai jauniausia. Tu, vyresnioji, 
eik už ministro, tu, vidutinioji, eik 
už kito, o tu, jauniausioji eik už 
manęs, karo vado. 

Visos sesers gerai ištekėjo, bet 
geriausiai tai jauniausia, visų ves- 
tuvės buvo puikios, bet puikiausios 
"tai jauniausios. 

Kartą užpuolė priešas kraštą 
terioti. Karo vadas turėjo karan 
išjoti. 

Kad jo žmonai nebūtų liūdna, 
vadas liepė seserims prie jos būti, 
ją sielvartuose paguosti. 

Netrukus vado žmona pagimdė 
gražų sūnelį. Bet sesers, kurios 
savo jauniausiai seseriai laimės 
pavydėjo, susitarė: 

— Imeskim vaiką į jūrą, o va- 
dui pasakysime, kad jo žmona šu- 
niuką pagimdė. 

Kaip sumanė, taip padarė. 

Karvedžiui iš karo sugrįžus, 


sesers papasakojo, kad jo žmona 
ne vaiką, bet šunelį pagimdžiusi. 

— Ką Dievas davė, tas ir bus, — 
atsakė geraširdis vadas. 

Sesers nebuvo patenkintos, nes 
jos norėjo, kad vadas jauniausiąją 
seserį nužudytų. Tad pasiryžo ir 
toliau bendrai dirbti, kad ji būtų 
nužudyta. 

Po metų karvedys ir vėl turėjo 
karan išvykti. Žmona ir tuo kartu 
pagimdė sūnelį, bet piktosios se- 
sers ir tą sūnelį įmetė į jūrą. 

Toks pat likimas ištiko ir duk- 
relę, kurią vado žmona pagimdė 
vyrui į karą išjojus. Tik piktosios 
sesers, įmesdamas jūron dukrelę, 
nepastebėjo, kad motina buvo duk- 
relei ant kaklo užkabinusi aukso 
dėželę, vyro jai padovanotą. 

Karvedžiui grįžus, sesers papa- 
sakojo, kad žmona pagimdžiusi 
katelę. Šiuo kartu karvedys užpyko 
ir liepė žmoną kalėjiman įmesti. 

Tačiau seserų jūron įmesti vai- 
kai nežuvo. Pajūry gyveno žvejys. 
Jis visa tai matė ir kiekvieną kar- 
tą suskubdavo vaikelį dar gyvą 
tinklu pagauti. Tačiau karvedžiui 
apie tai nedrįso pranešti. Augo 
vaikai pas žvejį, o žvejys neapsa- 
komai džiaugėsi, nes tai buvo ne- 
paprastai gražūs ir narsūs vaikai. 
Sūnūs kartu su „tėveliu“ jūroj žu- 
vis gaudė. O darbas jiems stebė- 
tinai sekėsi, ir žvejys greitai pra- 
turtėjo. Praturtėjęs nešykstėjo lėšų 
savo „sūneliams“ pramogų suteikti. 
Matydamas nepaprastą „sūnelių“ 
judrumą ir narsumą, įtaisė jiems 
po puikiausį žirgą. Su tais žirgais 
dažnai laisvalaikiais jodavo giriosna 
medžioti. Ir medžioklė jiems sek- 
davosi kaip niekam. Medžiodavo 
ne kiškius, ne stirnas, bet vilkus, 
lokius ir stumbrus. 

Tuo tarpu dukrytė, kuriai buvo 
duotas vardas Birutė, pasirodė la- 

bai kukli ir pamaldi. Ta šalis anais 
laikais buvo dar stabmeldiška, gar- 
bino Perkūną, tad Birutė pasiža- 
dėjo Perkūnui tarnauti, jo šventos 
ugnies daboti, jį savo šaliai palai- 
mos prašyti. 

Laisvuoju nuo savo pareigų 
metu skubėdavo pas „tėvelį“ ir 
broliukus, kad jiems darbe padė- 
jus. Namie dėvėdavo kuklius dra- 
bužius —trumpą, o ant kaklo gels- 
vo gintaro šniūrelį. Bet labiausiai 
mėgo aukso dėželė, apie kurią „tė- 
velis“ nutylėdavo, kiek kartų ji jo 
paklausdavo. Dieną ir naktį su tąja 
dėžele nesiskirdavo. 


Buvo didele dainininkė, o balse- 
lis buvo toks švelnutis, toks ma- 
lonus, kad jai dainuojant paukščiai 
nustodavo čiulbėję, o žvėrys bė- 
gioje. „Tėveliui“ dargi ašaros iš 
džiaugsmo byrėdavo, savo „dukre- 
lės“ dainų besiklausant. O aplinki- 
niai žmonės atsidžiaugti žvejo duk- 
rele negalėdavo. Kiekvienas bėg- 
davo jos pažiūrėti, arba jos daine- 
lių pasiklausyti, kuomet ji, pietus 
lauknešelyj nešdama, bėgdavo į pa- 
jūrį pas brolius. 

Taip gyveno ir džiaugėsi žvejys 
Savo „vaikais“. 

Tuo tarpu „karvedys liūdėjo, 
apsiblausęs ir niūrus, Kaip rudens 
diena, vaikščiojo, neturėjo žmonos, 
neturėjo sūnaus, kurs senatvės 
dienas būtų paguodęs. : 


Nieks jo negalėdavo pralinks- 
minti, nei suįdominti. Tik vienas 
dalykas nuolat jį sujaudindavo—tai 
gandai apie nepaprastai narsius 
medžiotojus, kurie išdrįsdavę jo 
giriose medžioti, stumbrus ir: lo- 
kius kauti. 

Sykį su tos šalies didžiuoju ku- 
nigaikščiu Kęstučiu ir daugybe po- 
nų ir tarnų išjojo jis giriosna me- 
džioti. Daug primušė medžiotojai 
žvėrių, bet daugiausia tai karvedys 
jų nukovė. . 

Medžioklei besibaigiant vadas 
užtiko nepaprastai didelį stumbrą 
ir ėmė jį vytis. Bet stumbras ne- 
manė pasiduoti. Nuviliojęs savo 
persekiotoją girios gilumon, pasi- 
ryžo stoti su juo dvikovon. Atsigrį- 
žo ir su didžiausiu įnirtimu puolė 
karvedį. Nieko nepadėjo vado šau- 
domos vilyčios. Baubdamas, krau- 
jus taškydamas, artinosi įniršęs 
stumbras. Mirties šmėkla stojo 
karvedžiui prieš akis. 


Staiga sušvilpė nežinomos ran- 
kos paleista vilyčia, ir stumbras 
krito negyvas prie pat karvedžio 
žirgo kojų. Vadas atsigrįžęs pamatė 
nepaprastai narsios išvaizdos ir ant 
puikaus žirgo medžiotoją. Medžio- 
tojo veidas priminė jam gerai pa- 
žįstamą ir brangų asmenį. - Valan- 
dėlę stovėjo karvedys, nemokėda- 
mas žodžio pratarti. Buvo jam ne- 
garbė, kad jis—vadas, kuris pulkų 
pulkus priešų išblaškydavo, šian- 
dien pirmą kartą buvo atsistojęs 
mirties akivaizdoje ir kaipo silpnu- 
tis, bejėgis liko nepažįstamo žmo- 
gaus išgelbėtas. Tačiau atsipeikė- 
jęs, užuot dėkojęs, tarė: 

— Kaip išdrįsai be mano leidi- 
mo šioje girioje medžioti? Aš esu 
šių girių šeimininkas ir garsusis 
šio krašto vadas, aš galiu tave nu- 
bausti ir kalėjiman įmesti. | 

Ir pridėjęs prie lūpų aukso ra- 
gą užgrojo, šaukdamas tarnus. 

ŽINELĖS 


Vailčiuliškė, Suvalkų apskr. Ka- 
lėdų eglutė. Sio kaimo vaikai, su- 
sidėję su Senų Ramonų vaikais, su- 
rengė Kalėdų eglutę. Susirinkę prie 
eglutės suvaidino savo pačių sugal- 
votą trumpą, juokingą scenos vaiz- 
delį, pasakė eilių, pagiedojo kalėdi- 
nių giesmių ir pažaidė ratelių. Pa- 
baigoje atvykęs Kalėdų senelis davė 
visiems dovanų. 

Prie eglutės buvo susirinkę ir 
vaikų tėvai. Omegus. 

Trumpališkis, Suvalkų apskr. 
Ir čia buvo eglutė. Kalėdų antrą 
dieną šio kaimo vaikai, vyresniųjų 
padedami, surengė gražią eglutę. 
Prie jos vaikai taip pat pasakė 
eilių, pagiedojo giesmių ir t. t. Už 
visa tai Kalėdų senelis nepasigai- 
lėjo vaikams dovanų. Vaikai tą eglutę 
ilgai minės. Alys. 

DARBELIAI 


ŠOKLYS 

Pamėginkime pasidaryti sau ir 
padaryti mūsų mažesniems broliu- 
kams ir sesutėms kelis žaislelius. 
Pradėkime nvo šoklio. Gal jūs jį 
pasiyvadinsite kaip kitaip, — tai ir 
mums praneškite. 

Paimkite dvi vieno ilgumo len- 
tytes ir prikalkime prie trečiosios, 
kiek trumpesnės. Prikalkite taip, 
kad, paspaudus pirštais apačią, vir- 
šutinė dalis galėtų prasiskėsti. Vir- 
šutinėje dalyje bus pakabintas šok- 
lys, kuris kojomis neturi siekti sker- 
sinės lentelės. 

Dabar padarykite patį šoklį. 
Pirmučiausia išpiaukite iš kartono 
(storo popieriaus) arba lentučių 
šoklio liemenį su galva. Paskui pa- 
darykite skyrium abi kojas ir sky- 
rium abi rankas. Rankas ir kojas 

pritaisykite prie liemens taip, kad 
jos lengvai judėtų. 

Per skylutes rankose ir šoni- 
nėse lentelėse perverkite stipresnį 
siūlą arba šniūrelį taip, kaip paro- 
dyta piešinyje. 


Šoklys jau padarytas. 

Paimkite žaislelį už lentyčių 
apačios ir pirštais suspauski ie. 
Viršutiniai lentyčių galai tuomettš- 
temps siūlą ir privers šoklį šokti 
kojomis viršun, jis visas juokingai 
sutabaluos. 

Kad būtų įvairiau, šoklį įvairiai 
nudažykite: kepurę rudai, svarką su 
rankovėmis pilkai, kelnaites margai, 
batus juodai. Galite nudažyti ir ki- 
tokiomis spalvomis, kaip jums atro- 
dys gražiau ir kokius dažus turėsite. 

Kai šoklį padarysite, praneškite 
ir mums, ar gerai šokinėja. 

